《左掖门朝退呈吴待制诸公》
明代·刘炳

谬忝金闺籍，联班趋晚朝。
逶迤西上门，窈窕长安桥。
残雪带远树，夕阳在山腰。
不有同袍者，畴能慰寂寥。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。